ജിയോഫോണ് നെക്സ്റ്റ് ഇന്നെത്തില്ല പുറത്തിറക്കല് നീട്ടി, ദീപാവലിക്ക് മുമ്ബ് ലോഞ്ച് ചെയ്യുമെന്ന് കമ്ബനി റിലയന്സ് ജിയോയുടെ ജിയോഫോണ് നെക്സ്റ്റ് സ്മാര്ട്ഫോണ് ഇന്ന് വിപണിയിലെത്തില്ല. ഫോണ് ദീപാവലിക്ക് മുമ്ബ് പുറത്തിറക്കുമെന്നാണ് കമ്ബനിയുടെ പ്രഖ്യാനം. വിനായക ചതുര്ഥി ദിനമായ ഇന്ന് പുറത്തിറക്കാനാണ് ആദ്യം തീരുമാനിച്ചതെങ്കിലും പിന്നീട് ദീപാവലിക്ക് മുന്പായി ലോഞ്ച് ചെയ്യാന് കമ്ബനി തീരുമാനിച്ചതായി വ്യാഴാഴ്ച അര്ധരാത്രി പുറത്തുവിട്ട പത്രക്കുറിപ്പില് പറയുന്നു. ദീപാവലിയ്ക്ക് മുമ്ബുള്ള ഉത്സവ സീസണ് ലക്ഷ്യമിട്ടാണ് പുതിയ തീരുമാനം. ജിയോയും ഗൂഗിളും തമ്മിലുള്ള പങ്കാളിത്തത്തിലാണ് ഏറ്റവും വിലകുറഞ്ഞ സ്മാര്ട്ട്ഫോണുകളിലൊന്നായി ജിയോ ഫോണ് നെക്സ്റ്റ് പ്രഖ്യാപിച്ചത്. ഫോണിന് 2 പതിപ്പുകളാണുണ്ടാവുക. 2ജിബി റാം16 ജിബി ഇന്റേണല് മെമ്മറി എന്നീ പ്രത്യേകതകളുള്ളതാണ് ആദ്യത്തേത്. 3 ജിബി റാം32 ജിബി ഇന്റേണല് മെമ്മറി എന്നിവയുള്ള മോഡലാണ് രണ്ടാമത്തേത്. ആദ്യത്തേതിന് 3499 രൂപ വില പ്രതീക്ഷിക്കപ്പെടുമ്ബോള് രണ്ടാമത്തെ പതിപ്പിന് 4000 രൂപയില് താഴെയായിരിക്കും വില എന്നാണ് നിഗമനം. ഫോണിന്റെ പരീക്ഷണാടിസ്ഥാനത്തിലുള്ള ഉപയോഗം ഇതിനോടകം ആരംഭിച്ചിട്ടുണ്ട്. ആന്ഡ്രോയിഡ് 11 ഗോ എഡിഷന് ഓഎസിലാണ് ജിയോ ഫോണ് നെക്സ്റ്റ് പ്രവര്ത്തിക്കുക.